Tireoidni hormoni
Tiroidni hormoni su trijodotironin (T3) i tiroksin (T4), na tirozinu bazirani hormoni koje proizvodi štitasta žlijezda. Prvenstveno su odgovorni za regulaciju metabolizma. Za proizvodnju T3 i T4 neophodan je hemijski element jod. Nedostatak joda dovodi do umanjene proizvodnje ovih horfmona, uvećanja tiroidnog tkiva, što uzrokuje bolest poznatu kao gušavost. Glavni oblik tiroidnog hormona u krvi je tiroksin (T4), koji ima duži poluživot od T3. Odnos T4 i T3 oslobođenih u krvi je oko 20 : 1. T4 se konvertira do aktivnog T3 (tri do četiri puta potentnijeg od T4) u ćelijama, putem dejodinacije (5'-jodinaze). Daljom dekarboksilacijom i dejodinacijom formiraju sejodotironamin (T1a) i tironamin (T0a). Hormoni štitnjače se općenito dobro podnose.Hormoni štitnjače obično nisu opasni za trudnice ili dojilje, ali ih treba davati pod nadzorom ljekara. U stvari, ako žena koja ima hipotireozu ostane neliječena, njeno dijete ima veći rizik od urođenih mahana. Kad je trudna, žena sa slabo funkcionirajućom štitnjačom također će morati povećati dozu hormona štitnjače. Jedan izuzetak je da hormoni štitnjače mogu pogoršati srčana stanja, posebno kod starijih pacijenata; stoga liječnici mogu započeti liječenje ovih pacijenata nižom dozom i mijenjati je do veće, kako bi izbjegli rizik od srčanog udara.